Komisjoni Teatis äärepoolseimate piirkondade vahelise partnerluse tugevdamise kohta: kokkuvõte ja tulevikuväljavaated (komisjoni 26. mai 2004. aasta teatis K(2004)343) {SEC(2004)1030} /* KOM/2004/0543 lõplik */





Brüssel 6.8.2004 KOM(2004) 543 lõplik KOMISJONI TEATIS äärepoolseimate piirkondade vahelise partnerluse tugevdamise kohta: kokkuvõte ja tulevikuväljavaated (komisjoni 26. mai 2004. aasta teatis K(2004)343){SEC(2004)1030} KOMISJONI TEATIS äärepoolseimate piirkondade vahelise partnerluse tugevdamise kohta: kokkuvõte ja tulevikuväljavaated (komisjoni 26. mai 2004. aasta teatis K(2004)343) Sevillas kogunenud Euroopa Ülemkogu palus komisjonil esitada aruande, milles ammendavalt ja asjakohaselt käsitletakse äärepoolseimate piirkondade eripära ning võimalusi nende olukorra parandamiseks, süvendades lepingu artikli 299 lõike 2 rakendamist. Komisjon vastas palvele, võttes 26. mail 2004[1] vastu teatise äärepoolseimate piirkondade vahelise partnerluse tugevdamise kohta. Komisjon kohustus esitama aruande, milles viimasele selleteemalisele kokkuvõtlikule aruandele tuginedes hinnatakse üksikasjalikult äärepoolseimate piirkondade suhtes alates 2000. aastast võetud meetmete tulemuslikkust. Käesolevale teatisele lisatud aruanne, mille komisjoni talitused on koostanud, vastab sellele kohustusele. Aruanne koosneb kahest osast: kokkuvõttest ja tulevikuväljavaadetest. Kokkuvõttes on esitatud viimaste aastate andmed äärepoolseimate piirkondade sotsiaal-majandusliku arengu kohta ning analüüsitud neid, kajastatud piirkondade arengut ja välja toodud veel eesseisvad raskused. Kirjeldatud on struktuuripoliitika rahastamisvahendite kasutamist ja ühenduse poliitika põhimõtteid, mis viimase kolme aasta jooksul on olulist osa mänginud. Kõnealune osa on jagatud peatükkideks, millest igaüks on seotud ühe konkreetse ühenduse poliitika valdkonnaga: regionaal- ja ühtekuuluvuspoliitika, konkurentsi-, põllumajanduse-, kalanduse-, ettevõtlus-, transpordi-, energia-, teaduse-, infoühiskonna-, maksu- ja tollipoliitika, keskkonna-, rahvusvahelise kaubanduse ja õiguspoliitika ning siseküsimused. Tulevikuväljavaadetele pühendatud osas jätkatakse komisjoni 26. mail 2004 vastu võetud strateegiat, selgitades komisjoni kolme prioriteeti. Rõhutada tuleks, et kõnealune osa ei sisalda võrreldes 26. mail 2004 vastu võetud teatisega mitte ühtegi uut meedet. Komisjoni kolm prioriteeti on: (1) Ligipääsetavusega seotud puuduste vähendamine ning äärepoolseimate piirkondande muude raskuste kompenseerimine. (2) Majanduse üldise konkurentsivõime tõstmine, eriti Lissaboni ja Göteborgi strateegiast lähtudes. (3) Piirkondlik ühtesulamine: eesmärk on loomuliku sotsiaal-majandusliku ja kultuurilise piirkonna laiendamine äärepoolseimates piirkondades, vähendades koostööd piiravaid takistusi geograafilises keskkonnas. Ühtekuuluvuspoliitika reform 2007–2013. aastaks[2] hõlmab äärepoolseimate maade arengustrateegia. Arengustrateegia hõlmab soovitusi teiste ühenduse poliitikavaldkondande rakendamiseks. Aruanne, mis esitab äärepoolseimate piirkondade suhtes kohaldatud meetmete kohta üksikasjaliku kokkuvõtte ja selgitab komisjoni määratud strateegia sisu, moodustab komisjoni 26. mai 2004. aasta teatise hädavajaliku lisa, et vastata põhjalikult Sevillas kogunenud Euroopa Ülemkogu palvele. [1] K(2004) 343 (lõplik), 26. mai 2004. [2] K (2004) 492, 493, 494 ja 495 (lõplik), 14.7.2004.